cyanic-selkie/wikianc huggingface dataset:
Παναθηναϊκός (καλαθοσφαίριση ανδρών)
Περίοδος μετά τον Διαμαντίδη
Με την απόσυρση του φυσικού ηγέτη της ομάδας, Δημήτρη Διαμαντίδη, ο Παναθηναϊκός άλλαξε σελίδα και μπήκε σε μια νέα εποχή, στην οποία ο μόνος συνδετικός κρίκος με το ένδοξο παρελθόν ήταν ο Αντώνης Φώτσης, ενώ νέος αρχηγός της ομάδας έγινε ο Νικ Καλάθης. Η διοίκηση της ΚΑΕ, αποφάσισε μερική αύξηση του μπάτζετ για την νέα απαιτητική μορφή της Ευρωλίγκας, αλλά και την επιστροφή στην κορυφή του εγχώριου πρωταθλήματος. Προπονητής παρέμεινε ο Αργύρης Πεδουλάκης, ενώ από τον Ιούλιο η ομάδα ανακοίνωσε αθλητές που είχαν ξεχωρίσει την προηγούμενη χρονιά όπως οι Γιάννης Μπουρούσης, Κρις Σίνγκλετον, Μάικ Τζέιμς, Κέι Σι Ρίβερς, Πατ Καλάθης και Ντεμέτρις Νίκολς. Μετά την ήττα της ομάδας από τον Ολυμπιακό και την απόλυση του Πεδουλάκη, νέος προπονητής, ανέλαβε τον Οκτώβριο του 2016 ο Τσάβι Πασκουάλ. Τον Δεκέμβριο η ομάδα ανακοίνωσε και την απόκτηση ως δανεικού του Αλεσάντρο Τζεντίλε, ο οποίος αποχώρησε δυο μήνες αργότερα. Ο Παναθηναϊκός κατέκτησε για έκτη συνεχή φορά το κύπελλο Ελλάδας κόντρα στον Άρη, πέρασε στην επόμενη φάση της Ευρωλίγκας, τα πλέι–οφς, όπου κέρδισε μεν το πλεονέκτημα έδρας αλλά αποκλείστηκε από την Φενέρμπαχτσε του Ζέλικο Ομπράντοβιτς. Ωστόσο, ο Παναθηναϊκός κατέκτησε μετά από δύο χρόνια, το 36ο του πρωτάθλημα Ελλάδας, κάνοντας το 3–2 στους τελικούς, εναντίον του Ολυμπιακού, κερδίζοντας το πέμπτο παιχνίδι της σειράς μέσα στην έδρα του αντιπάλου κάτι που είχε ξαναπετύχει το 1999.
Την σεζόν 2017–18, ο Παναθηναϊκός με τον ίδιο κορμό βασικών παικτών και κάποιες αλλαγές (Βουγιούκας αντί Μπουρούση, προσθήκη Ματ Λοτζέσκι, Μάρκους Ντένμον), έφτασε μέχρι τα προημιτελικά της Ευρωλίγκα αλλά αποκλείστηκε από την Ρεάλ Μαδρίτης με ήττα 3–1 στη σειρά των αγώνων. Στην Ελλάδα αποκλείστηκε στον ημιτελικό του κυπέλλου από την ΑΕΚ, αλλά κατέκτησε το πρωτάθλημα Ελλάδας για δεύτερη σερί χρονιά νικώντας τον Ολυμπιακό 3–2, στη σκιά του θανάτου του ιστορικού προέδρου και ιδιοκτήτη της ομάδας Παύλου Γιαννακόπουλου. Την επόμενη χρονιά μετά από τις κακές εμφανίσεις της ομάδας στην Ευρωλίγκα ο Τσάβι Πασκουάλ απομακρύνεται και προσλαμβάνεται ο Hall of Famer Αμερικάνος προπονητής Ρικ Πιτίνο. Με τον Πιτίνο στον πάγκο επέρχεται αγωνιστική μεταμόρφωση και κάνοντας ένα μεγάλο σερί νικών στην Ευρωλίγκα κατάφερε να μπει την οκτάδα όπου και αποκλείστηκε για δεύτερη σερί χρονιά από την Ρεάλ Μαδρίτης με ήττα 3–0 στη σειρά των αγώνων. Στην Ελλάδα κατέκτησε το νταμπλ, αφού κέρδισε στον τελικό κυπέλλου τον ΠΑΟΚ 79–73, και κατέκτησε το πρωτάθλημα Ελλάδας, νικώντας στην σειρά των τελικών τον Προμηθέα Πατρών με 3–0. Το καλοκαίρι του 2019 επανέρχεται για τρίτη θητεία ο Αργύρης Πεδουλάκης ενώ η ομάδα έχει ολοκληρώσει μεταγραφές πρώην αθλητών του NBA όπως των Τζίμερ Φρεντέτ, Ουέσλι Τζόνσον. Οι εμφανίσεις δεν είναι οι αναμενόμενες, ο Πεδουλάκης απομακρύνεται και επιστρέφει ο Πιτίνο. Ωστόσο η σεζόν ακυρώνεται στην Ευρωλίγκα λόγω της πανδημίας του κορωνοϊού, στην Ελλάδα το πρωτάθλημα διακόπτεται και σχετική ψηφοφορία μεταξύ των ομάδων του Πρωταθλήματος, ο Παναθηναϊκός αναδείχθηκε πρωταθλητής με ψήφους 13–1 (οι πράσινοι ψήφισαν κατά της απόφασης), όντας στην πρώτη θέση της διοργάνωσης όταν αυτή διεκόπη.
Νέα εποχή, αποστασιοποίηση Γιαννακόπουλου
Στις 9 Ιουνίου 2020, ο Δημήτρης Γιαννακόπουλος σε συνέντευξη τύπου που παραχώρησε, ανακοίνωσε την αποχώρησή του από τον Παναθηναϊκό και έθεσε την ομάδα προς πώληση έναντι 25 εκατομμυρίων ευρώ. Μέχρι να βρεθεί αγοραστής, η ΚΑΕ θα πορεύεται με ανθρώπους εμπιστοσύνης του Γιαννακόπουλου, χωρίς δική του εμπλοκή. Επίσης αποχώρησε ο επί 29 χρόνια γενικός διευθυντής της ομάδας Μάνος Παπαδόπουλος. Το νέο διοικητικό σχήμα της ΚΑΕ, μετά της εξελίξεις αποτελείται από τον πρόεδρο της ΚΑΕ, Τάκη Τριαντόπουλο, και ως γενικούς διευθυντές τις δυο ιστορικές φυσιογνωμίες του συλλόγου, τους Δημήτρη Διαμαντίδη και Φραγκίσκο Αλβέρτη. Νέος προπονητής ήταν ο Γιώργος Βόβορας. Τον Ιανουάριο του 2021, ο Βόβορας αποτέλεσε παρελθόν από τους πράσινους. Αντικαταστάτης του ως πρώτος προπονητής, είναι ο πρώην αθλητής της ομάδας, Οντέντ Κάτας. Στις 29 Ιανουαρίου 2021, ο Παναθηναϊκός έγινε η πέμπτη ομάδα που έφτασε τα 500 ματς στην Ευρωλίγκα, έχοντας όμως το τρίτο καλύτερο ποσοστό νικών στην ιστορία.
Έμβλημα
Το έμβλημα του τμήματος καλαθοσφαίρισης του Παναθηναϊκού, έχει εξελιχθεί με το πέρασμα του χρόνου. Στο παρελθόν η ομάδα είχε χρησιμοποιήσει διάφορες παραλλαγές του εμβλήματος. Τη δεκαετία του 2000 χρησιμοποιήθηκε από την ΚΑΕ ΠΑΟ το έμβλημα του ερασιτέχνη ΠΑΟ, ενώ από την περίοδο 2011–12 χρησιμοποιεί διαφορετική εκδοχή του εμβλήματος, με την προσθήκη των αστεριών που υποδηλώνουν των αριθμό των ευρωπαϊκών τίτλων στη διασυλλογική διοργάνωση της Ευρωλίγκας.
Ρόστερ
=== Σύνθεση ===
Άτυπο ρεκόρ συνεχόμενων τίτλων
Επίσης, θεωρείται ότι ο Παναθηναϊκός έχει πετύχει ένα άτυπο ρεκόρ συνεχόμενων τίτλων, καθώς κατακτήσει τουλάχιστον έναν τίτλο επί 24 συναπτές σεζόν (1997-1998 έως 2020-2021) στο μπάσκετ, και έχει ξεπεράσει τα ρεκόρ της Χαλάα Σπόρτινγκ Κλαμπ (Συρία), Μακάμπι Τελ Αβίβ, και Ρεάλ Μαδρίτης με 23 η καθεμία.
Φιλικοί αγώνες με ομάδες του ΝΒΑ και της Κινέζικης Λίγκας
Ο Παναθηναϊκός έχει πραγματοποιήσει δύο επισκέψεις στην Αμερική για να δώσει φιλικούς αγώνες. Το 2003 έπαιξε εναντίον της ομάδας από το Τορόντο του Καναδά. Στις 11 Οκτωβρίου 2007, ο Παναθηναϊκός έπαιξε ενάντιων των Houston Rockets και επτά μέρες μετά, στις 18 Οκτωβρίου 2007 ενάντιων των San Antonio Spurs.
Επίσης ο Παναθηναϊκός έχει πραγματοποιήσει δύο επισκέψεις στην Κίνα για να προωθήσει το ευρωπαϊκό μπάσκετ στην Ασία. Η πρώτη επίσκεψη έγινε το 2013 όπου έπαιξε εναντίον της Foshan Long Lions. Δύο χρόνια αργότερα ο Παναθηναϊκός μέσω του Euroleague Basketball Asia Tour βρέθηκε αντιμέτωπος με την ομάδα της Zhejiang Lions και των Guangdong Southern Tigers.
Αγωνιστική παρουσία
Ο Παναθηναϊκός είναι η μία από τις δύο ομάδες που δεν έχουν απουσιάσει από καμία διοργάνωση του πρωταθλήματος Α' και Α1 κατηγορίας, από την θέσπισή της την περίοδο 1963–64. Από τις 52 αυτές διοργανώσεις, ήταν μέσα στην πρώτη τετράδα της τελικής κατάταξης 46 φορές.
Η χειρότερη θέση που κατέκτησε ήταν η 8η την περίοδο 1991–92. Η μέτρια αυτή θέση (η οποία σε σημαντικό βαθμό επηρεάστηκε κι από ένα μηδενισμό σε αγώνα με τον Πανιώνιο, μηδενισμός ο οποίος μεταφέρθηκε και στη διαδικασία των play off), σήμανε και τη μοναδική φορά από την περίοδο 1967–68 που ο Παναθηναϊκός δεν κατάφερε να εξασφαλίσει τη συμμετοχή του σε κάποιο ευρωπαϊκό κύπελλο, χάνοντας την ευκαιρία για ένα σερί 49 συνεχών συμμετοχών (περιλαμβανομένης και της περιόδου 2015–16).
Ίδρυση ομάδας ως 1957
Σε αυτή την χρονική περίοδο είχε τη δυνατότητα συμμετοχής στο τοπικό πρωτάθλημα και στο πανελλήνιο πρωτάθλημα.
1958 ως 1963
Σε αυτή τη χρονική περίοδο, είχε τη δυνατότητα συμμετοχής στο τοπικό πρωτάθλημα, το πανελλήνιο πρωτάθλημα και το κύπελλο πρωταθλητριών Ευρώπης.
1964 ως 1975
Σε αυτή τη χρονική περίοδο, είχε τη δυνατότητα συμμετοχής στο ελληνικό πρωτάθλημα Α' Εθνικής και στις ευρωπαϊκές διοργανώσεις.
1976 ως 1986
Σε αυτή τη χρονική περίοδο, είχε τη δυνατότητα συμμετοχής στο ελληνικό πρωτάθλημα Α' Εθνικής, το κύπελλο Ελλάδας και τις ευρωπαϊκές διοργανώσεις.
1987 ως σήμερα
Σε αυτή τη χρονική περίοδο, έχει τη δυνατότητα συμμετοχής στο ελληνικό πρωτάθλημα Α1 Εθνικής, το κύπελλο Ελλάδας και τις ευρωπαϊκές διοργανώσεις.
Πορεία στο Κύπελλο
Στις πορείες ως την ημιτελική φάση συμπεριλαμβάνονται και οι κατακτήσεις 3ων και 4ων θέσεων.
Πορεία στο Σούπερ Καπ
Στις πορείες ως την ημιτελική φάση συμπεριλαμβάνονται και οι κατακτήσεις 3ων και 4ων θέσεων.
Ευρωπαικές διοργανώσεις
* Σημείωση: Στο συνολο αγώνων (αλλά όχι στις νίκες ή στις ήττες) συμπεριλαμβάνονται δύο αγώνες του Παναθηναϊκού, οι οποίοι έληξαν ισόπαλοι. Συγκεκριμένα, ένας στο κύπελλο πρωταθλητριών 1971–72 (Σλάβια Πράγας–ΠΑΟ 74–74), κι ένας στο ευρωκύπελλο 1997–98 (Σλασκ Βρότσλαβ–ΠΑΟ 61–61). Οι αγώνες διεξήχθησαν στα πλαίσια διπλών αναμετρήσεων, έτσι δεν χρειάστηκε η διεξαγωγή παράτασης για την ανάδειξη νικητή, καθώς αυτός αναδείχθηκε με βάση το συνολικό αποτέλεσμα των δύο αγώνων (και στις δύο περιπτώσεις ο Παναθηναϊκός ήταν ο τελικός νικητής). <!--
Οι αγώνες στην Ευρωλίγκα (1988–2020)
Ακολουθεί αναλυτική καταγραφή των αγώνων του Παναθηναϊκού στην κορυφαία ευρωπαϊκή διασυλλογική διοργάνωση από την καθιέρωση του Final Four τo 1988 έως και σήμερα.
Οι ευρωπαϊκοί αντίπαλοι ανά χώρα
Ακολουθεί αναλυτική καταγραφή των αντίπαλων του  Παναθηναϊκού ανά χώρα στην κορυφαία ευρωπαϊκή διασυλλογική διοργάνωση από την καθιέρωση του Final Four τo 1988 έως και σήμερα. -->
Διακεκριμένοι αθλητές
right|thumb|100px|[[Ντάριλ Μίντλεντον]] Κατά σειρά ένταξης στο σύλλογο και σύμφωνα με την ΚΑΕ Παναθηναϊκός:
Σε ψηφοφορία αθλητικής εφημερίδας τον Ιούλιο του 2009, οι αναγνώστες της ανέδειξαν 14 καλαθοσφαιριστές του Παναθηναϊκού ανάμεσα στις 100 σημαντικότερες προσωπικότητες κατά τον πρώτο αιώνα ζωής του συλλόγου. Εκτός των προαναφερόμενων Αλβέρτη στη θέση #1 και Διαμαντίδη (#12), Κόντου (#17), Μποντιρόγκα (#28), Βράνκοβιτς (#31), Κολοκυθά (#41), Γκάλη (#47), Ουίλκινς (#56), Μπατίστ (#58), Κορωναίου (#60), επιλέχθηκαν ακόμη οι:
Καλύτερη Πεντάδα
Στις 23 Σεπτεμβρίου 2015 η ομάδα του Παναθηναϊκού τίμησε την καλύτερη πεντάδα των τελευταίων 25 χρόνων στην αφιερωματική βραδιά Honouring our Legacy. Η πεντάδα βγήκε έπειτα από ψηφοφορία αναγνωστών αθλητικής ιστοσελίδας του Παναθηναϊκού.
Στην μεγάλη εκδήλωση που πραγματοποιήθηκε στο ΟΑΚΑ τιμήθηκαν ως:
Διακεκριμένοι προπονητές
Οι εξής έχουν από τουλάχιστον έναν τίτλο ή μία διάκριση κατά τη θητεία τους στην τεχνική ηγεσία του συλλόγου:
Θεόδωρος Τσακιρίδης
Ο Θεόδωρος Τσακιρίδης ή Μπάρμπα Θόδωρος (1891/1894 - 1973) ήταν Έλληνας οπλαρχηγός που συμμετείχε στην Εθνική Αντίσταση μέσα από τις τάξεις των εθνικιστικών και αντικομμουνιστικών αντάρτικων τμημάτων του Αντών Τσαούς στις περιοχές της Ανατολικής Μακεδονίας και Θράκης. Αργότερα συμμετείχε στον Εμφύλιο Πόλεμο ως ταγματάρχης του Εθνικού Στρατού.
Βιογραφικά στοιχεία
Ο Τσακιρίδης γεννήθηκε μεταξύ των ετών 1891-1894 στο τουρκόφωνο χωριό Γουμανάζ-Γουσποχού της Μπάφρας του Πόντου και σε νεαρή ηλικία έλαβε μέρος στο αντάρτικο των Ελλήνων του Πόντου της περιόδου 1916 - 1922. Μετά την ανταλλαγή πληθυσμών μεταξύ Ελλάδος και Τουρκίας στο πλαίσιο της συνθήκης της Λωζάνης, ο Τσακιρίδης εγκαταστάθηκε μαζί με την οικογένειά του στην Ελλάδα και συγκεκριμένα στη Νέα Μπάφρα Σερρών στις υπώρειες του Παγγαίου. Ο ίδιος διέθετε ιδιαίτερο κύρος και επιρροή ανάμεσα στις τάξεις των συντοπιτών του ενώ ήδη από την περίοδο του μεσοπολέμου ήταν επικεφαλής ένοπλης ομάδας συγχωριανών του, η οποία μάλιστα συμμετείχε και στο βενιζελικό Κίνημα του 1935.
Οι πρώτες ενέργειες
Μετά την κατάρρευση του μετώπου τον Απρίλιο του 1941 ένεκα της γερμανικής εισβολής στην Ελλάδα, ο Τσακιρίδης και οι άνδρες του προμηθεύτηκαν όπλα από τα εγκαταλελειμμένα οχυρά της γραμμής Μεταξά και μετά την εκδήλωση των πρώτων βουλγαρικών αντιποίνων στην ευρύτερη περιοχή, μεταβαίνουν αρχικά για μια εβδομάδα στη γερμανοκρατούμενη ζώνη και έπειτα στο Παγγαίο όρος όπου με ορμητήριο τη θέση Πηγαδίτσια δημιούργησε ισχυρή αντάρτικη ομάδα που στις αρχές του 1942 αριθμούσε περίπου 35 με 50 άνδρες.
Η σύγκρουση με τον ΕΛΑΣ
Ήδη από το καλοκαίρι του 1943, οι σχέσεις μεταξύ του τοπικού ΕΛΑΣ και των εθνικιστών ανταρτών διέρχονταν κρίση η οποία πήγαζε από τη συμπεριφορά του ΕΛΑΣ έναντι των εθνικιστών οπλαρχηγών αλλά και την απαίτηση του προς τα εθνικιστικά τμήματα του Παγγαίου, του Συμβόλου και του Μποζ Νταγ, είτε να προσχωρήσουν σε αυτόν είτε να διαλυθούν. Κάτω από την πίεση αυτή, ο Τσακιρίδης αλλά και άλλοι ντόπιοι οπλαρχηγοί προσχωρούν στον ΕΛΑΣ, διατηρώντας ωστόσο, έπειτα από αίτημά τους που έγινε σεβαστό, την αυτονομία τους.
Το Δεκέμβριο του 1943, το Γραφείο Περιοχής Ανατολικής Μακεδονίας - Θράκης του ΚΚΕ αποφασίζει την οριστική διάλυση των ανεξαρτήτων αντάρτικων σχηματισμών του Παγγαίου, εκ των οποίων κυριότερος ήταν αυτός του Τσακιρίδη. Έτσι, έπειτα από μια άκαρπη συνάντηση που διεξήχθη τη 14η Δεκεμβρίου, δύο ημέρες αργότερα ισχυρά τμήματα του ΕΛΑΣ χτυπούν και εκτοπίζουν από την περιοχή τον Τσακιρίδη και τους αντάρτες του οι οποίοι αναγκάζονται να καταφύγουν στο Τσαλ Νταγ. Εκεί βρίσκονταν άλλα εθνικιστικά τμήματα με επικεφαλής τον επίσης καταγόμενο από τη Μπάφρα του Πόντου, Αντών Τσαούς.
Η απάντηση του Τσακιρίδη ήταν άμεση καθώς θα συμμετάσχει στις αιματηρές επιχειρήσεις των εθνικιστών κατά του ΕΛΑΣ τον Ιανουάριο του 1944 σε Τσαλ Νταγ και Μποζ Νταγ που είχαν ως αποτέλεσμα να χάσουν τη ζωή τους αρκετοί ελασίτες, ανάμεσα στους οποίους συγκαταλέγονταν και οι επικεφαλής των τμημάτων.
Εντατικοποίηση της αντιστασιακής δράσης
Με την εδραίωση των εθνικιστών ανταρτών στα βουλγαροκρατούμενα εδάφη και στα πλαίσια της προσπάθειας συντονισμού, ο Τσακιρίδης αναλαμβάνει τη διοίκηση του Αρχηγείου του Παγγαίου έχοντας όμως μέχρι και τον Αύγουστο του 1944 την έδρα του στο Τσαλ Νταγ. Κατά τα τέλη Απριλίου ενίσχυσε τα τμήματα του Κωνσταντίνου Βασιλειάδη που αντιμετώπιζαν βουλγαρικές δυνάμεις στο Κρυονέρι Καβάλας, ενώ τον Αύγουστο, στα πλαίσια της αναδιοργάνωσης των εθνικιστών ανταρτών, αναλαμβάνει τη διοίκηση του Ανεξάρτητου Τάγματος Παγγαίου.
Στις 27 Αυγούστου στην πεδιάδα των Φιλίππων, ένοπλοι αλλά και άοπλοι αντάρτες του Τσακιρίδη, στην προσπάθειά τους να μεταβούν στο Τσαλ Νταγ για να προμηθευτούν πολεμοφόδια έπεσαν σε ενέδρα των δυνάμεων Κατοχής καταφέρνοντας ωστόσο να ξεφύγουν.
Μετέπειτα δράση
Το Σεπτέμβριο του 1944, ο Τσακιρίδης θα δεχτεί επίθεση από τις συνασπισμένες δυνάμεις ΕΛΑΣ και Βουλγάρων, που μετά από την εγκαθίδρυση, στις 9 Σεπτεμβρίου, στη Σόφια φιλοσοβιετικού καθεστώτος κήρυξαν επίσημα τον πόλεμο στις δυνάμεις του Άξονα και θεωρούνταν πλέον σύμμαχοι. Επίσης, θα δεχτεί επίθεση από τον ΕΛΑΣ και κατά το Δεκέμβριο του ίδιου έτους με αποτέλεσμα να αναγκαστεί να καταφύγει με τους άνδρες του στα ορεινά της Δράμας όπου παρέμεινε μέχρι τη Συμφωνία της Βάρκιζας το Φεβρουάριο του 1945.
Κατά τη διάρκεια του Εμφυλίου, θα συμμετάσχει στο πλευρό των κυβερνητικών δυνάμεων με το βαθμό του ταγματάρχη. Απεβίωσε το 1973.
Πηγές
Κατηγορία:Έλληνες αντιστασιακοί Κατηγορία:Ποντιακός Ελληνισμός
Ζαν Μπελγκάμπ
Ο Ζαν Μπελγκάμπ (Jehan Bellegambe ή Jean Bellegambe, ορισμένες φορές Belgamb ή Belganb, περ. 1470 – Ιούνιος 1535 ή Μάρτιος 1536) ήταν γαλλόφωνος Φλαμανδός ζωγράφος θρησκευτικών εικόνων, τριπτύχων και πολυπτύχων, σημαντικότερα των οποίων σήμερα βρίσκονται στο Ντουαί, το Αρράς, το Αιξ, τη Λιλ, την Αγία Πετρούπολη και το Σικάγο. Ήταν γνωστός ως ο "δάσκαλος των χρωμάτων" λόγω της διαφάνειας και των χρωματικών συνδυασμών που χρησιμοποιούσε στα έργα του. Είναι γνωστός με το όνομα Ζαν Μπελγκάμπ ο πρεσβύτερος για να διακρίνεται από τους ομώνυμους απογόνους του, που έφεραν επίσης το όνομα Jehan.
Βίος
Ο Μπελγκάμπ γεννήθηκε και πέθανε στο Ντουαί, που τότε ανήκε στην Κομητεία της Φλάνδρας (σήμερα βρίσκεται στη Γαλλική Φλάνδρα). Ήταν τέκνο από τον πρώτο γάμο του Ζωρζ Μπελγκάμπ (Georges Bellegambe), επιπλοποιού και μουσικού, ο οποίος ζούσε στην οδό (rue) Fosset-Maugart της πόλης (το 1862 μετονομάστηκε σε rue Haute-des ferronniers). Τίποτα δεν είναι γνωστό σχετικά με την εκπαίδευσή του ως ζωγράφου. Η πρώτη γνωστή αναφορά σε αυτόν είναι σε έγγραφο του 1504, το οποίο τον ονομάζει δάσκαλο της ζωγραφικής. Το 1528 κατείχε μια οικία στη διασταύρωση των οδών rue de la Cloris και rue du Palais της πόλης.
Έργο
Τα έργα του τα υπέγραφε με "ρέμπους" (rebus).
Εξωτερικοί σύνδεσμοι
Κατηγορία:Φλαμανδοί ζωγράφοι Κατηγορία:Πρώιμη φλαμανδική ζωγραφική
Σίμον Σύρκους
Ο Σίμον Σύρκους (Szymon Syrkus) ήταν Πολωνός αρχιτέκτονας και θεωρητικός της αρχιτεκτονικής. Γεννήθηκε στις 24 Απριλίου 1893 και πέθανε τον Ιούνιο 1964 στη Βαρσοβία.
Βιογραφία
Ο Σύρκους αποφοίτησε από το Τμήμα Αρχιτεκτόνων του Πολυτεχνείου της Βαρσοβίας το 1922 ενώ λίγα χρόνια αργότερα (1949) δίδαξε και ως καθηγητής στο ίδιο πανεπιστήμιο. Επίσης, σπούδασε στην Ακαδημία Τέχνης της Κρακοβίας (1918-21) και στην Ecole des Beaux-Arts στο Παρίσι (1922-24). Κατά την περίοδο 1922-1924 έζησε στη Βαϊμάρη, το Βερολίνο και το Παρίσι, όπου ήρθε σε επαφή με το Μπάουχαους και το κίνημα του De Stijl. Η σύζυγος του Helena (1900-1982) υπήρξε η κύρια συνεργάτης του καθ όλη τη διάρκεια της ζωής του.1
Ο Σίμον και η Helena Σύρκους είναι οι ιδρυτές του κινήματος της Συστηματικής Κοινωνιολογίας στην αρχιτεκτονική της χώρας τους. Κατά την πρόταση τους και σύμφωνα με τον Σίμον εγκαθιδρύθηκε μια ομάδα καλούμενη 'Praesens' την οποία αποτελούσαν αρχιτέκτονες, ζωγράφοι και γλύπτες και διέδιδε τις αρχές της λειτουργικότητας των κτιρίων, της τυποποίησης και της προκατασκευής στην αρχιτεκτονική. Έμπνευση αποτέλεσαν πρακτικές εργασίες των Λε Κορμπυζιέ, Γιάκομπους Γιοχάνες Πίτερ Ουντ, Καζιμίρ Μαλέβιτς καθώς επίσης και κατασκευές κτιρίων σε διάφορες χώρες μεταξύ άλλων στη Γερμανία και τις ΗΠΑ. Η Helena και Σίμον δούλεψαν ενεργά για λογαριασμό του Διεθνούς Συνεδρίου και επιτηρούσαν το πρόγραμμα της χάρτας των Αθηνών (1933).
Μετά το 1945 άλλαξαν τις απόψεις τους ριζικά και τις προσάρμοσαν στο ύφος της σοβιετικής αρχιτεκτονικής. Την ίδια στιγμή έκαναν μια αυτοκριτική και διαχώρισαν τις απόψεις τους όχι μόνο από τον πόλεμο αλλά και από τους Λε Κορμπυζιέ και Καζιμίρ Μαλέβιτς. Κατά τη διάρκεια του Β΄ Παγκοσμίου Πολέμου, ο Σίμον κρατήθηκε φυλακισμένος στο Άουσβιτς και σε άλλα στρατόπεδα συγκέντρωσης στα εδάφη της Γερμανίας (1942 - 1945). Μετά τον πόλεμο, συμμετείχε στην ανάπτυξη της έννοιας της αστικής ανοικοδόμησης της Βαρσοβίας.
Έργο
Στη δεκαετία του 1920 και του 1930, σχεδίασε κτίρια ιδιωτικών κατοικιών που τα διέκρινε η λειτουργικότητα και μεταφέρουν τις τελευταίες τάσεις στην αρχιτεκτονική. Κατά τα έτη 1932-1934 ανέβασε επίσης πειραματικό θέατρο στη Βαρσοβία (Żoliborz). Από το 1940 μέχρι το 1960 εργάστηκε για την ενοποίηση των στεγαστικών προγραμμάτων, κυρίως στην περιοχή Koto στη Βαρσοβία (1947-1962)»
Πηγές
1Article from The Great Soviet Encyclopedia (1979)
Εξωτερικοί σύνδεσμοι
Κατηγορία:Πολωνοί αρχιτέκτονες
Βρωμαιθανάλη
Η βρωμαιθανάλη ή βρωμακεταλδεΰδη είναι οργανική χημική ένωση με χημικό τύπο C2H3OBr και σύντομο συντακτικό τύπο BrCH2CHO (γράφεται συχνά με την ισοδύναμη μορφή CH2BrCHO). Είναι μια από τις απλούστερες αλαλδεΰδη, δηλαδή αλογονούχος αλδεΰδη. Όπως και κάποιες συγγενικές ενώσεις, η βρωμαιθανάλη είναι ένα ισχυρό ακυλιωτικό αντιδραστήριο και γι' αυτό ένα δυνάμει επικίνδυνο ακυλιωτικό μέσο.
Με βάση τον χημικό της τύπο, έχει τα ακόλουθα πέντε (5) ισομερή θέσης:
Από βινυλοβρωμίδιο
Με βρωμίωση ένυδρου βινυλοβρωμίδιου, παράγεται τελικά βρωμαιθανάλη:
Με καταλυτική οξείδωση (2-βρωμαιθυλο)βενζόλιου
Με καταλυτική οξείδωση (2-βρωμαιθυλο)βενζόλιου (PhCH2CH2Br) παράγεται φαινόλη (PhOH) και βρωμαιθανάλη:
Με μερική οξείδωση 2-βρωμαιθανόλης
Με μερική οξείδωση 2-βρωμαιθανόλης, με σχετικά ήπια οξειδωτικά μέσα, όπως το τριοξείδιο του χρωμίου :
Με οζονόλυση 1,4-διβρωμο-2-βουτένιου
Με οζονόλυση 1,4-διβρωμο-2-βουτενίου παράγεται τελικά βρωμαιθανάλη :
Με επίδραση υπεριωδικού οξέως σε 1,4-διβρωμο-2,3-βουτανοδιόλη
Με επίδραση υπεριωδικού οξέος σε 1,4-διβρωμο-2,3-βουτανοδιόλη παράγεται βρωμαιθανάλη :
Με αποικοδόμηση τύπου Hunsdiecker
Με επίδραση βρωμίου σε φορμυλοαιθανικό άργυρο παράγεται βρωμαιθανάλη - Αντίδραση Hunsdiecker :
Χημική συμπεριφορά και παράγωγα
Η βρωμαιθανόλη είναι μια διλειτουργική ένωση, αφού περιέχει δυο λειτουργικές ομάδες, το βρώμιο και την αλδεϋδομάδα. Το γεγονός αυτό την καθιστά μια ευέλικτη πρόδρομη ένωση, για πολλές ετεροκυκλικές ενώσεις και όχι μόνο. Για παράδειγμα, συμπυκνώνται με παράγωγα της θειουρίας, για να δώσει αμινοθειαζόλες. Η αντίδραση αυτή ήταν κάποτε σημαντική, ως πρόδρομη για την παραγωγή σουλφαθειαζόλης, ενός από τα πρώτα σουλφοφάρμακα.
Αναγωγή προς 2-βρωμαιθανόλη
Με καταλυτική υδρογόνωση, μπορεί να αναχθεί η 2-βρωμαιθανάλη προς 2-βρωμαιθανόλη :
Οξείδωση προς βρωμαιθανικό οξύ
Μπορεί να οξειδωθεί προς βρωμαιθανικό οξύ ;
1. Με υπερμαγγανικό κάλιο:
2. Με τριοξείδιο του χρωμίου:
3. Με οξυγόνο:
4. Με αντιδραστήριο Tollens (αμμωνιακό διάλυμα νιτρικού αργύρου):
5. Με αντιδραστήρια Fehling:
Προσθήκη ύδατος
Με προσθήκη ύδατος σε βρωμαιθανάλη παράγεται, σε χημική ισορροπία, η μη απομονώσιμη ασταθής 2-βρωμο-1,1-αιθανοδιόλη :
Προσθήκη 1,2-αιθανοδιόλης
Με προσθήκη 1,2-αιθανοδιόλης παράγεται 2-βρωμομεθυλο-1,3-διοξολάνιο : 2-βρωμομεθυλο-1,3-διοξολάνιο
Προσθήκη 1,2-αιθανοδιθειόλης
Με προσθήκη 1,2-αιθανοδιθειόλης παράγεται 2-βρωμομεθυλο-1,3-διθειολάνιο : 2-βρωμομεθυλο-1,3-διθειολάνιο
2-βρωμομεθυλο-1,3-διθειολάνιο'
Συμπύκνωση με «ενεργές» μεθυλενομάδες
Με την επίδραση «ενεργών» μεθυλενομάδων, δηλαδή ενώσεων του γενικού τύπου XCH2Y, όπου X,Y ηλεκτραρνητικές ομάδες όπως π.χ. κυανομάδα (CN), καρβαλκοξυομάδα (COOR), έχουμε την αντίδραση Knoevenagel :
Επίδραση φωσφοροϋλιδίων
Με επίδραση φωσφοροϋλιδίων [Ph3P+C-(R)R'] έχουμε τη λεγόμενη αντίδραση Wittig, με την οποία παράγεται 3-βρωμο-1,2-διαλκυλο-1-προπένιο :
Προσθήκη διαφόρων πυρηνόφιλων αντιδραστηρίων
Είναι δυνατή η προσθήκη διαφόρων πυρηνόφιλων αντιδραστηρίων στο διπλό δεσμό C=Ο που περιέχει η 3-βρωμο-αιθανάλη. Π.χ.: :
1. Με προσθήκη υδροκυανίου παράγεται αρχικά 3-βρωμο-2-υδροξυ-προπανονιτρίλιο, από το οποίο με υδρόλυση μπορεί να παραχθεί 2-υδροξυ-3-βρωμοπροπανικό οξύ:
2. Με προσθήκη όξινου θειικού νατρίου παράγεται 2-βρωμο-1-υδροξυαιθανοσουλφονικό οξύ:
3. Με προσθήκη πενταχλωριούχου φωσφόρου παράγεται 2-βρωμο-1,1-διχλωραιθάνιο:
Αλογόνωση
Με επίδραση αλογόνου (X2) έχουμε προσθήκη του στην ταυτομερή 2-βρωμαιθενόλη. Παράγεται αρχικά η ασταθής 1,2-διαλο-2-βρωμαιθανόλη που αφυδραλογονώνεται σχηματίζοντας τελικά αλοβρωμαιθανάλη :
Επίδραση υδραζωτικού οξέος
Με επίδραση υδραζωτικού οξέος παράγεται βρωμαιθανονιτρίλιο και βρωμομεθυλαμινομεθανάλη :
Προσθήκη αλκοολών
Με προσθήκη αλκοόλης (ROH) παράγεται αρχικά 1-αλκοξυ-2-βρωμαιθανόλη και έπειτα, με περίσσεια αλκοόλης 2-βρωμo-1,1-διαλκοξυ-αιθάνιο :
Τριμερισμός
Με επίδραση οξέος μπορεί να υποστεί τριμερισμό προς 2,4,6-τρι(βρωμομεθυλο)-1,3,5-τριοξάνιο : + 2,4,6-τρι(βρωμομεθυλο)-1,3,5-τριοξάνιο
Φωτοχημική προσθήκη σε αλκένια
Με επίδραση φθοραιθανάλης σε αιθένιο σχηματίζεται φωτοχημικά 2-βρωμομεθυλοξετάνιο (Αντίδραση Paterno–Büchi) : 2-βρωμομεθυλοξετάνιο
Υποκατάσταση από υδροξύλιο
Κατά την υδρόλυσή του με εναιώρημα υδροξειδίου του αργύρου (AgOH) σχηματίζεται υδροξυαιθανάλη :
Υποκατάσταση από αλκοξύλιο
Με αλκοολικά άλατα (RONa) σχηματίζει αλκοξυαιθανάλη :
Υποκατάσταση από αλκινύλιο
Με αλκινικά άλατα (RC≡CNa) σχηματίζει αλκινυλαιθανάλη. Π.χ. :
Υποκατάσταση από ακύλιο
Με καρβονικά άλατα (RCOONa) σχηματίζει φορμυλομεθυλεστέρα (RCOOCH2CH3) :
Υποκατάσταση από κυάνιο
Με κυανιούχο νάτριο (NaCN) σχηματίζει φορμυλαιθανονιτρίλιο :
Υποκατάσταση από αλκύλιο
Με αλκυλολίθιο (RLi) σχηματίζει αλδεΰδη :
Υποκατάσταση από σουλφυδρίλιο
Με όξινο θειούχο νάτριο (NaSH) σχηματίζει υδροθειαιθανάλη :
Υποκατάσταση από σουλφαλκύλιο
Με θειολικό νάτριο (RSNa) σχηματίζει αλκυλοθειαιθανάλη :
Υποκατάσταση από φθόριο
Με επίδραση φθοριούχου υφυδραργύρου (Hg2F2) σε βρωμαιθανάλη, παράγεται φθοραιθανάλη :
Υποκατάσταση από νιτροομάδα
Με νιτρώδη άργυρο (AgNO2) σχηματίζει νιτραιθανάλη :
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται φαινυλαιθανάλη :
Αναγωγή
1. Με λιθιοαργιλλιοϋδρίδιο (LiAlH4) παράγεται αιθανόλη :
2. Με «υδρογόνο εν τω γενάσθαι», δηλαδή μέταλλο + οξύ παράγεται αιθανόλη :
4. Αναγωγή από ένα αλκυλοκασσιτεράνιο. Π.χ. :
Αντίδραση απόσπασης
Με απόσπαση υδροβρωμίου (HBr) από βρωμαιθανάλη παράγεται αιθενόνη :
Επίδραση καρβενίων
Παρεμβολή καρβενίων, π.χ. με μεθυλενίου παράγονται 3-βρωμοπροπανάλη, βρωμοπροπανόνη και βρωμομεθυλοξιράνιο : βρωμομεθυλοξιράνιο
Η βρωμαιθανάλη και τα γονίδια
Η βρωμαιθανάλη χρησιμοποιήθηκε για τη μελέτη της δευτεροταγούς δομής του DNA
Αρκετές μεταβολές της χρωματίνης, που εξαρτώνται από διέγερση, μπορούν να ανιχνευθούν με τεχνικές «χαρτογράφησης», χρησιμοποιώντας τέσσερις (4) διαφορετικούς παράγοντες: DNAάση I, Micrococcus νουκλεάση, βρωμαιθανάλη και μεθυλιοδιοπροπυλ X-EDTA σιδηρο(ΙΙ).
Πηγές
Κατηγορία:Αλαλκανάλες Κατηγορία:Αλδεΰδες Κατηγορία:Οργανικές ενώσεις βρωμίου Κατηγορία:C2
Έρικ ο Νικηφόρος
Ο Έρικ ΣΤ΄ ο Νικηφόρος (αρχαία σκανδιναβικά: Eiríkr inn sigrsæli, σουηδικά: Erik Segersäll) θεωρείται ο πρώτος ιστορικός βασιλιάς της Σουηδίας για τον οποίο όμως λίγα είναι γνωστά. Υπάρχει αμφισβήτηση για το αν ήταν όντως βασιλιάς καθώς ο γιος του Όλαφ Σκότκονουνγκ πιστοποιείται ως ο πρώτος ηγεμόνας που έγινε αποδεκτός από τους Σουηδούς και τους Γεάτες. Μερικές φορές ο Έρικ ο Νικηφόρος αναφέρεται ως Ερρίκος Ε΄ ή ΣΤ΄, λόγω αναθεώρησης της αρίθμησης των Σουηδών μοναρχών στην οποία προχώρησε ο Ερρίκος ΙΔ΄ της Σουηδίας με βάση τη μυθολογική ιστορία της Σουηδίας. Επιπλέον αν υπήρξαν άλλοι μονάρχες της χώρας με το όνομα Ερρίκος πριν τον Ερρίκο τον Νικηφόρο, αποτελεί και αυτό θέμα αμφισβήτησης μεταξύ των ιστορικών. Η αρίθμηση και των μετέπειτα μοναρχών που έφεραν το όνομα Έρικ είναι προβληματική.
Απέκτησε τον χαρακτηρισμό "Νικηφόρος" λόγω της νίκης του στη Μάχη του Φιρισβέλιρ κοντά στην Ουψάλα. Το βασίλειό του φέρεται να εκτεινόταν από την περιοχή της λίμνης Μέλαρεν ως την Βαλτική Θάλασσα και στα νότια ως το Μπλεκίνγκε. Σύμφωνα με τον Αδάμ της Βρέμης απέκτησε για ένα μικρό διάστημα τον έλεγχο της Δανίας μετά τη νίκη του επί του Σβεν Α΄ της Δανίας.
Πηγές
Κατηγορία:Βασιλείς της Σουηδίας Κατηγορία:Δυναστεία του Μούνσε
Χασάν Ταχσίν Πασάς
Ο Χασάν Ταχσίν Πασάς (1845-1918) ήταν Οθωμανός ανώτερος στρατιωτικός αξιωματούχος αλβανικής καταγωγής.
Βιογραφία
Γεννήθηκε στο χωριό Μεσαρέ της Αλβανίας (κοντά στη σημερινή Ερσέκα) και ήταν γόνος της ευγενούς αλβανικής οικογενείας των Μεσαρέ. Σπούδασε στη Ζωσιμαία Σχολή των Ιωαννίνων και μιλούσε άπταιστα ελληνικά.
Ως αξιωματικός του οθωμανικού στρατού υπηρέτησε για σαράντα χρόνια στην Κρήτη, τη Θεσσαλία, την Κωνσταντινούπολη, την Ήπειρο, την Αλβανία, τη Συρία και την Υεμένη.
Τον καιρό του Πρώτου Βαλκανικού Πολέμου ήταν διοικητής της 8ης Στρατιάς του Αυτοκρατορικού Οθωμανικού Στρατού της Μακεδονίας. Μετά την εκβίαση των Στενών του Σαρανταπόρου από τον ελληνικό στρατό, ο τουρκικός στρατός συμπτύχθηκε στην τοποθεσία των Γιαννιτσών, όπου έδωσε αμυντική μάχη με σκοπό να ανακόψει την πορεία του ελληνικού στρατού προς τη Θεσσαλονίκη. Η ελληνική νίκη όμως ήταν αποφασιστική και αυτό ώθησε τον Χασάν Ταχσίν Πασά να συνθηκολογήσει άνευ όρων και να παραδώσει την πόλη της Θεσσαλονίκης και 25.000 αιχμαλώτους στον ελληνικό στρατό. , ενέργεια για την οποία καταδικάστηκε ερήμην σε θάνατο ως προδότης. Η παράδοση στον ελληνικό στρατό της Θεσσαλονίκης, που αποτελούσε μήλο της έριδος των βαλκανικών κρατών, κατέστησε την Ελλάδα το μεγάλο κερδισμένο του πολέμου.
Το πρωτόκολλο της παράδοσης έχει χαθεί από τα αρχεία του Γενικού Επιτελείου Στρατού, αλλά σώζεται ανυπόγραφο αντίγραφο στα γαλλικά.
Μετά το πέρας των πολέμων έζησε στη Γαλλία και κατόπιν στην Ελβετία, όπου στάλθηκε από την κυβέρνηση Βενιζέλου για λόγους ασφάλειας και υγείας. Πέθανε στη Λωζάννη το 1918.
Είχε νυμφευτεί εξισλαμισμένη Ελληνίδα και γιος του ήταν ο ζωγράφος Κενάν Μεσαρέ.
Εξωτερικοί σύνδεσμοι
Κατηγορία:Α΄ Βαλκανικός Πόλεμος Κατηγορία:Οθωμανοί στρατιωτικοί των Βαλκανικών Πολέμων Κατηγορία:Πασάδες της Οθωμανικής Αυτοκρατορίας Κατηγορία:Απόφοιτοι της Ζωσιμαίας Σχολής Κατηγορία:Οθωμανοί κυβερνήτες της Υεμένης Κατηγορία:Οθωμανοί αλβανικής καταγωγής
Κολομάν της Γαλικίας
Ο Κολομάν, ουγγρ. Kálmán (1208 - 1241) από τον Οίκο των Αρπάντ ήταν πρίγκιπας (1214-15), μετά βασιλιάς (1216-21) της Γαλικίας και δούκας της Σλαβονίας (1226-41).
Βιογραφία
Ήταν ο δευτερότοκος γιος τού Ανδρέα Β΄ της Ουγγαρίας και της Γερτρούδης των Άντεχς, κόρης τού Μπέρτολντ δούκα της Μερανίας.
Ο πατέρας του και ο Λέσεκ Α΄ ο Λευκός υψηλός δούκας της Πολωνίας συμφώνησαν να διαιρέσουν τη Γαλικία: ο Λέσεκ θα λάμβανε το δυτικό μέρος και ο Ανδρέας Β΄ το υπόλοιπο. Συμφώνησαν να παντρέψουν τα παιδιά τους, τον Καλομάν και τη Σαλωμέα. Έτσι στα τέλη τού 1214 εισέβαλε στη Γαλικία ο Ουγγρικός και ο Πολωνικός στρατός. Ο Ανδρέας Β΄ όρισε έναν Ούγγρο ευγενή, τον Βενέδικτο τον φαλακρό να διοικήσει το μερίδιό του στο όνομα τού Κολομάν, ο οποίος στέφθηκε πρώτος βασιλιάς της Γαλικίας με την εξουσιοδότηση τού πάπα στις αρχές τού 1216.
Όταν όμως ο Ουγγρικός στρατός κατέλαβε και το δυτικό μέρος, ο Λέσεκ συμμάχησε με τον Μστισλάβ τον τολμηρό πρίγκιπα τού Νόβγκοροντ, ο οποίος εισέβαλε στη Γαλικία και ανάγκασε τον Κολομάν και τους υποστηρικτές του να φύγουν στην Ουγγαρία, μάλλον στις αρχές τού 1219. Αλλά ο Μστισλάβ υποστήριξε τον σύζυγο της κόρης του Άννας, τον Ντανίλο, που διεκδικούσε τη Γαλικία από το 1205 να εισβάλει στο Πολωνικό μέρος. Αυτό έκανε τον Λέσεκ να συμφιλιωθεί κάπως με τον Ανδρέα Β΄. Οι Ούγγροι και οι Πολωνοί πάλι κατέλαβαν τη Γαλικία και την απέδωσαν στον Κολομάν το φθινόπωρο τού 1219. Τότε ο Μστισλάβ και οι σύμμαχοί του Κουμάνοι νίκησαν τους Ούγγρους και συνέλαβαν τον Κολομάν και τη Σαλομέα τον Αύγουστο τού 1221. Για να εξασφαλίσει την απελευθέρωσή τους, ο Ανδρέας Β΄ αποκήρυξε τη Γαλικία και κανόνισε να παντρέψει τον γιο του Ανδρέα με την κόρη τού Μστισλάβ.
Ο Κολομάν επέστρεψε στην Ουγγαρία τον χειμώνα τού 1221-22. Εγκαταστάθηκε στο Σζέπες (νυν Σπις της Σλοβακίας), όπου είχε εκτεταμένες γαίες από τις αρχές της δεκαετίας τού 1210. Ο πατέρας του τον έκανε δούκα της Σλαβονίας, με δικαιοδοσία στην Κροατία και τη Δαλματία, το 1226. Συνεργάστηκε με τον μεγαλύτερο αδελφό του Μπέλα Δ΄ της Ουγγαρίας στην αναθεώρηση των δωρεών τού πατέρα τους, ήδη ενώ ακόμη ζούσε ο Ανδρέας Β΄.
Οικογένεια
Νυμφεύτηκε π. το 1214 τη Σαλομέα των Πιαστ, κόρη του Λέσεκ Α΄ του Λευκού, υψηλού δούκα της Πολωνίας. Δεν απέκτησαν απογόνους.
Παραπομπές
Κατηγορία:Οίκος των Άρπαντ
2843 Γιέτι
Ο Γιέτι (Yeti) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1975 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το θρυλικό πλάσμα Γιέτι ή «Χιονάνθρωπο των Ιμαλαΐων».
Φυσικά χαρακτηριστικά
Η μέση διάμετρος του Γιέτι εκτιμάται σε 10,40 ± 1,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,103 ± 0,025.
Εξωτερικοί σύνδεσμοι-πηγές
Γιετι
Μηδενισμός (ποδόσφαιρο)
Ο μηδενισμός υπήρξε κανονισμός της Ελληνικής Ποδοσφαιρικής Ομοσπονδίας (ΕΠΟ) επί σειρά δεκαετιών στις διοργανώσεις πρωταθλήματος. Προέβλεπε για σύλλογο την αφαίρεση από τον πίνακα κατάταξης του βαθμού της ήττας (ή συμμετοχής) σε αγώνα με το σύστημα βαθμολογίας 3–2–1 (νίκη–ισοπαλία–ήττα).
Επιβαλλόταν για σοβαρές παραβάσεις του καταστατικού, των γενικών κανονισμών ή των προκηρύξεων πρωταθλημάτων της Ομοσπονδίας και των τοπικών Ενώσεων Ποδοσφαιρικών Σωματείων (ΕΠΣ), από παίκτες, διοικητικά στελέχη, μέλη ή/και οπαδούς. Αποτελούσε μία πρόσθετη πειθαρχική ποινή στο σύλλογο, έπειτα την κατακύρωση της συγκεκριμένης αναμέτρησης με "τεχνικό" αποτέλεσμα 2-0 τέρματα υπέρ του αντιπάλου και αφορούσε σε ένα προηγούμενο αγώνα του, αλλά ενίοτε επεκτεινόταν (όπως και η "τεχνική" ήττα) σε κάποιον αριθμό από όσους θα έδινε το αμέσως επόμενο χρονικό διάστημα στο ίδιο πρωτάθλημα.
Ιστορικό
Ο μηδενισμός καθιερώθηκε το 1938 ταυτόχρονα με το βαθμολογικό σύστημα 3–2–1 που αναπλήρωσε το απολύτως ισοδύναμο 2–1–0, ουσιαστικά ακριβώς για να διατίθεται στην ήττα ο ένας επιπλέον βαθμός, που υπό δεδομένες συνθήκες θα αφαιρούταν ως τιμωρία. Υπήρξε το μέσο πίεσης των αρχών ποδοσφαίρου της χώρας προς τις ομάδες, ώστε εκείνες να περιορίσουν τη συχνή απόσυρση πριν ή την αποχώρηση κατά τη διάρκεια αγώνα τους, ως έντονη διαμαρτυρία για αποφάσεις θεσμικές (ποινές σε παίκτες, ορισμός γηπέδου κ.ά) ή διαιτητικές αντίστοιχα. Οι μέχρι τότε κανονισμοί δεν προέβλεπαν κάποια περαιτέρω επίπτωση πέραν της "τεχνικής" ήττας (αρχικά χωρίς παθητικό τερμάτων, στη συνέχεια με 0-1 και αργότερα 0-2), οπότε εάν το αρνητικό αποτέλεσμα κρινόταν εξ αρχής αναπόφευκτο ή εξελισσόταν σε ευρύτατο, δεν ήταν σπάνια η επιλογή περί μη καθόδου στη συνάντηση ή αποχώρησης σε κάποιο σημείο της. Το ίδιο συνήθης ήταν η οριστική διακοπή της από εισβολή οπαδών, όταν θεωρούσαν ότι η διαιτησία αντιμετωπίζει την ομάδα τους με άδικο τρόπο ή ο αντίπαλος με υπέρμετρα σκληρό (στην ουσία όμως δυσχερή για τη νίκη της). Όλα τα παραπάνω γεγονότα δυσαρεστούσαν το φίλαθλο κοινό, έπλητταν την εικόνα του αθλήματος και σε κάθε περίπτωση επέφεραν μείωση βραχυπρόθεσμα (στη δε ματαίωση αγώνων άμεσα) των εισπράξεων από εισιτήρια, την κυριότερη πηγή εσόδων ΕΠΟ, ΕΠΣ και συλλόγων (με μεγάλη διαφορά από τις υπόλοιπες, τουλάχιστον έως την εισαγωγή του ΠΡΟ-ΠΟ το 1959).
Ο κανονισμός του μηδενισμού ίσχυε μέχρι το 1973, δηλαδή επί 35 χρόνια, 32 δε αγωνιστικές περιόδους και 28 διοργανώσεις του ελληνικού πρωταθλήματος. Κατά τις 14 (από το 1959) εφαρμογής του στην Α' Εθνική κατηγορία, επιβλήθηκε 31 φορές σε 12 σωματεία, κάποια από αυτά μεταξύ των δημοφιλέστερων: Το συγκεκριμένο διάστημα της Α' Εθνικής, οι υπόλοιποι 27 σύλλογοι, ανάμεσά τους οι Απόλλων Αθηνών, Άρης και Ηρακλής Θεσσαλονίκης, Εθνικός και Ολυμπιακός Πειραιώς, δεν τιμωρήθηκαν με μηδενισμό, τον οποίον αντίθετα υπέστησαν αντίπαλοι του τελευταίου σε 6 περιπτώσεις (αριθμός ρεκόρ).
Πνεύμα του κανονισμού και διατύπωση
Σκοπός της καθιέρωσης νέου βαθμολογικού συστήματος και μηδενισμού, υπήρξε ο διαχωρισμός της ήττας υπό φίλαθλη στάση και εκείνης που συνοδεύεται με προβληματική συμπεριφορά, για να επιβραβεύεται η μία ώστε να προλαμβάνεται η δεύτερη. Σύλλογος που επιδείκνυε φίλαθλο πνεύμα, στο εξής θα δικαιούταν ένα βαθμό ως ανταμοιβή για τη συμμόρφωσή του με τις αρχές του ευ αγωνίζεσθαι σε αναμέτρηση πρωταθλήματος, ο οποίος αθροιζόταν σε όσους θα λάμβανε από την τελική της έκβαση σύμφωνα με το σύστημα 2–1–0. Ο "βαθμός της ήττας", λοιπόν, δεν επιβράβευε αυτή την ίδια, αλλά την περίπτωση που ηττήθηκες μετέχοντας ενός δίκαιου αγώνα και έμεινε επίσης γνωστός με τον περισσότερο δόκιμο όρο "βαθμός συμμετοχής". Αντίθετα, σωματείο του οποίου στελέχη ή/και οπαδούς χαρακτήριζε αντιαθλητική στάση, θα τιμωρούταν να αποκομίζει πλέον από τη συνάντηση ακόμα πιο μηδενικό όφελος σε επίπεδο βαθμών. Το όλο σκεπτικό προσέγγιζε σημαντικά το μηδενισμό για αντιγραφή στις εξετάσεις και βαθμολόγηση ούτε καν με τη "μονάδα της εκφώνησης" (παλαιότερη πρακτική προς αντιδιαστολή "λευκής" κόλλας από να γράψεις έστω τα θέματα, ως εκδήλωση σεβασμού στον καθηγητή όταν ήταν αναγκασμένος να τα εκφωνεί).
Ο μηδενισμός προσαρτήθηκε στο άρθρο 22 των Κανονισμών Πρωταθλήματος της ΕΠΟ, το οποίο γενικά "αφορά τα σχετικά με τη βαθμολογία των διαγωνιζομένων σ' αγώνες πρωταθλήματος ομάδων σύμφωνα με το επιτυγχανόμενο αποτέλεσμα", και συγκεκριμένα στην παράγραφο §4 που ρύθμιζε "την τύχη των αγώνων που έγιναν ή δεν έγιναν για τον α ή β λόγο ή που διακόπηκαν για διάφορες αιτίες και τέλος τις περιπτώσεις κατά τις οποίες μία ομάδα θεωρείται νικημένη και μηδενίζεται ταυτόχρονα ."
Η §4, τα εδάφια της οποίας καθόριζαν τις διάφορες περιπτώσεις εφαρμογής του κανονισμού (αναμετρήσεις που ματαιώθηκαν, διακόπηκαν κ.ά), άρχιζε ως εξής: Παρέμενε, επομένως, στη διακριτική ευχέρεια της διοργανώτριας αρχής να επικυρώσει ως τελικό αποτέλεσμα συνάντησης το υφιστάμενο πριν από τη μη ομαλή ολοκλήρωσή της, εφόσον ήταν δυσμενέστερο του 0-2 για τη "σφάλουσα ομάδα". Η πρόβλεψη επείχε θέση ακόμα μεγαλύτερης αποθάρρυνσης των σκόπιμων διακοπών ή αποχωρήσεων για αποφυγή μίας ευρείας ήττας.
Δεν έχει, προς το παρόν, εξακριβωθεί η αφαίρεση του βαθμού συμμετοχής από ομάδα που νίκησε ή αναδείχθηκε ισόπαλη και άρα η απόδοση μετά τον αγώνα μόλις δύο ή ενός βαθμού αντίστοιχα. Ακόμη και να την προέβλεπε ο κανονισμός, πάντως, είναι λογικό να μην εφαρμόστηκε, ερχόμενη σε πλήρη αντίθεση με το πνεύμα του. Με λίγα λόγια, θα εμφανιζόταν να κολάζονται οι ανεπίτρεπτες συμπεριφορές μεν, αδιαφορώντας για την κατά πάσα πιθανότητα συμβολή τους στην απόσπαση του θετικού αποτελέσματος δε (ή προσπάθησε για τη νίκη με κάθε μέσον, στη χειρότερη περίπτωση θα λάβεις δύο βαθμούς, ενώ ο αντίπαλος έναν).
Ο μηδενισμός δεν ίσχυσε στο κύπελλο Ελλάδας, δεδομένου πως η όποια βαθμολογική επίπτωση θα ήταν άνευ ουσίας (οι όμιλοι διεξαγωγής εισάχθηκαν πολύ μεταγενέστερα, στη διοργάνωση 1988-89) και κρίθηκε αρκετός ο αποκλεισμός ως συνέπεια της "τεχνικής" ήττας σε μονή αναμέτρηση (διπλή δεν καθιερώθηκε παρά την περίοδο 1978-79). Σε αντίθεση με τη σύγχρονη εποχή, τέλος, δεν επιβαλλόταν αφαίρεση βαθμών στο πρωτάθλημα για παρεκτροπές στο κύπελλο, προβλεπόταν όμως η απαγόρευση αγώνων επί κάποιες ημέρες (όπου συνήθως συμπεριελάμβαναν πρωταθλήματος) και απώλειά τους μέσω "τεχνικής" ήττας.
Μετέπειτα χρήση του όρου
Παρά την κατάργησή του ως κανονισμού, ο όρος "μηδενισμός" εξακολουθεί να περιλαμβάνεται στη σύγχρονη ποδοσφαιρική διάλεκτο, ταυτιζόμενος πλέον με το "τεχνικό" αποτέλεσμα 0-3 (ή 0-2 έως το 2006), παρότι κατά την 35ετία της κοινής τους ύπαρξης συνιστούσαν δύο διαφορετικές ποινές (που απλά, συνήθως επιβάλλονταν παράλληλα). Πρόκειται όμως για αποκλειστικά "δημοσιογραφική" λέξη και οι ελληνικές θεσμικές αρχές του ποδοσφαίρου δεν την χρησιμοποιούν ως διατύπωση στη σύνταξη των επίσημων εγγράφων τους (κανονισμοί, κώδικες, προκηρύξεις διοργανώσεων κλπ), με λίγες εξαιρέσεις σε ανακοινώσεις. Συνώνυμη έκφραση στη νέα αυτή έννοια του μηδενισμού, αποτελεί το (πλήρως ανεπίσημο) ήττα στα "χαρτιά".
Παραπομπές - σημειώσεις
Μηδενισμός (ποδόσφαιρο) Κατηγορία:Ιστορία του Ελληνικού ποδοσφαίρου
Οέλ Β΄ της Βρετάνης
Ο Οέλ Β΄ της Κορνουάλλης (προ του 1031 - 1084) ήταν κόμης του Κερνέβ από το 1058 ως Οέλ Ε΄, και μετά το γάμο του με την Αβουάζ της Βρετάνης βασιλικός σύζυγος της Δούκισσας της Βρετάνης ως τον θάνατο του. Ο Οέλ Β΄ ήταν νόθος γιος της Ιουδήθ της Νάντης, εγγονής ενός νόθου γιου της Αλαίν Β΄ της Βρετάνης, ήταν ο γενάρχης της δυναστείας της Κορνουάλλης που κυβέρνησε την Βρετάνη μέχρι το 1156. Τον τίτλο του κόμη της Νάντης απέκτησε από τον ξάδελφο του από μητέρα Ματθαίο Α΄ της Νάντης (1050), ο Κόναν Β΄ της Βρετάνης επιχείρησε να κυριεύσει την Νάντη (1054) αλλά απέτυχε. Ο Κόναν Β΄ πέθανε τον Δεκέμβριο του 1066 άτεκνος και το δουκάτο πέρασε στην Αβουάζ και στον σύζυγο της Οέλ Β΄, ο γάμος τους ενίσχυσε περισσότερο το δουκάτο σε μια εποχή που ο Γουλιέλμος Α΄ της Αγγλίας είχε βλέψεις σε αυτό. Η σύζυγος του Αβουάζ πέθανε (1072) και ο Οέλ αντιμετώπισε πολλές εξεγέρσεις από Βρετόνους ευγενείς. Ο Γοδεφρείδος της Ρεν νόθος γιος του Αλαίν Γ΄ της Βρετάνης και ετεροθαλής αδελφός της Αβουάζ επαναστάτησε σε συνεργασία με τον Ραλφ ντε Γκαέλ που επέστρεψε από την Αγγλία μετά από την αποτυχία της εξέγερσης των κομητών. Ο Ραλφ ντε Γκαέλ πολιορκήθηκε στην Ντολ (1076), όταν έφτασε ο Γουλιέλμος ο Κατακτητής για να βοηθήσει τον Οέλ Β΄ έκλεισαν ειρήνη. Με την σύζυγο του Αβουάζ της Βρετάνης απέκτησαν:
Πηγές
Κατηγορία:Δούκες της Βρετάνης
Σκικντά
Η Σκικντά (سكيكدة) είναι πόλη στη βορειοανατολική Αλγερία και λιμάνι στον κόλπο της Στόρα στη Μεσόγειο Θάλασσα. Είναι η πρωτεύουσα της ομώνυμης επαρχίας και του ομώνυμου διαμερίσματος. Σύμφωνα με την απογραφή του 2008 έχει 163.318 κατοίκους, από 156.680 το 1998, σημειώνοντας ετήσια αύξηση 0,44%.
Ιστορικά στοιχεία
αριστερά|μικρογραφία|Άγαλμα από το μουσείο της Σκικντά Οι Φοίνικες και οι Καρχηδόνιοι ίδρυσαν εμπορικό σταθμό και οχυρό, με το όνομα RŠKD (𐤓𐤔𐤊‬𐤃‬ «Ακρωτήριο Κανάτα»). Έλαβε το όνομά του από το κοντινό ακρωτήριο της Σκικντά. Το όνομα της πόλης εξελληνίστηκε ως Ῥουσικάδα.
Αφότου βρέθηκε υπό ρωμαϊκή ηγεμονία μετά τους Καρχηδονιακούς Πολέμους, το όνομα της πόλης λατινοποιήθηκε ως Rusicade ή Rusiccade. Η πόλη διαθέτει το μεγαλύτερο ρωμαϊκό θέατρο στην Αλγερία, που χρονολογείται από τη βασιλεία του Αδριανού.
Στην ύστερη αρχαιότητα, το λιμάνι καταστράφηκε κατά τη διάρκεια της εισβολής των Βανδάλων το 530. Οι Βυζαντινοί επανέκτησαν την περιοχή το 533 και 534, αλλά άφησαν μεγάλες εκτάσεις υπό τον έλεγχο των Βερβέρων. Η πόλη πέρασε στο χαλιφάτο των Ομεϋαδών στα τέλη του 7ου αιώνα.
Προς το τέλος του Β΄ Παγκοσμίου Πολέμου, το στρατόπεδο προσφύγων Camp Jeanne d'Arc του Οργανισμού Περιθάλψεως και Αποκαταστάσεως των Ηνωμένων Εθνών, ιδρύθηκε κοντά στην πόλη. Στις 25 Ιανουαρίου 1945, 200 Εβραίοι που είχαν ιθαγένεια από χώρες της Βόρειας και Νότιας Αμερικής απεστάλησαν από το στρατόπεδο συγκέντρωσης Μπέργκεν-Μπέλζεν στην Ελβετία ως μέρος μιας ομάδας ανταλλαγής κρατουμένων. Στη συνέχεια εστάλησαν στο στρατόπεδο της Σκικντά.
Μάχη του Φιλιπβίλ
Μια επίθεση από το Μέτωπο Εθνικής Απελευθέρωσης το 1955 κατά τη διάρκεια του πολέμου της Ανεξαρτησίας άφησε νεκρούς περίπου 123 αμάχους, κυρίως Γάλλους άτομα που ήταν ύποπτοι για συνεργασία με αυτούς. Ανησυχώντας για τη σφαγή αμάχων, συμπεριλαμβανομένων γυναικών, ηλικιωμένων και παιδιών, οι Γάλλοι κλιμάκωσαν την επίθεσή τους ενάντια στο Μέτωπο Εθνικής Απελευθέρωσης. Τα αντίποινα των γαλλικών δυνάμεων είχαν ως αποτέλεσμα 1.200 (σύμφωνα με τις γαλλικές πηγές) έως 12.000 (σύμφωνα με το Μέτωπο Εθνικής Απελευθέρωσης) νεκρούς.
Ναυτικό δυστύχημα το 1989
Η πόλη διαθέτει εμπορικό λιμάνι με τερματικό σταθμό φυσικού αερίου και πετρελαίου. Στις 15 Φεβρουαρίου 1989 το ολλανδικό δεξαμενόπλοιο MV Maassluis ήταν αγκυροβολημένο λίγο έξω από το λιμάνι, περιμένοντας να προσδεθεί την επόμενη μέρα στον τερματικό σταθμό, όταν ξέσπασαν ακραία καιρικά φαινόμενα. Οι άγκυρες του πλοίου έσπασαν και το πλοίο έπεσε στην προβλήτα του λιμανιού. Το συμβάν σκότωσε 27 από τους 29 επιβαίνοντες στο σκάφος.
Σύγχρονη Σκικντά
Τη δεκαετία του 1970, αναπτύχθηκαν οι βιομηχανίες φυσικού αερίου, διύλισης πετρελαίου και πετροχημικών και κατασκευάστηκαν αγωγοί μεταφοράς. Το δημαρχείο (ανάκτορο νεομαυριτανικού ύφους) και ο σιδηροδρομικός σταθμός σχεδιάστηκαν από τον Λε Κορμπυζιέ.
Τα επίσημα χρώματα της σημαίας της πόλης είναι μπλε και το λευκό, τα χρώματα της Μεσογείου. Η Σκικντά έχει το τρίτο μεγαλύτερο εμπορικό λιμάνι στην Αλγερία μετά το Αλγέρι και το Οράν. Ακόμη υπάρχουν πολλές παραλίες κατά μήκος των φυσικών ακτών της Μεσογείου. Η πόλη διαθέτει επίσης ένα κλειστό αεροδρόμιο κοντά στο πετροχημικό συγκρότημα.
Γεωγραφία
αριστερά|μικρογραφία|Η Σκικντά κάτω από το [[Διαστημικό Λεωφορείο Ατλαντίς|διαστημικό λεωφορείο Ατλαντίς, Νοέμβριος 2009]] Η Σκικντά βρίσκεται στις ακτές του κόλπου της Στόρα, τμήμα της Μεσογείου. Το τοπίο είναι λοφώδες και καλύπτεται από δάση, με ψηλές κορυφογραμμές τόσο στη δυτική όσο και στην ανατολική πλευρά της πόλης.
Κλίμα
Η Σκικντά έχει μεσογειακό κλίμα (Κλιματική ταξινόμηση Κέππεν Csa), με δροσερούς, υγρούς χειμώνες και πολύ ζεστά, ξηρά καλοκαίρια.
Μεταφορές
δεξιά|μικρογραφία|Ο σιδηροδρομικός σταθμός της Σκικντά Η κύρια οδός από τη Σκικντά είναι η N3 προς το Ελ Αρούς, την Κωνσταντίνη, τη Μπάτνα, τη Μπίσκρα και το Τουγκούρτ. Μικρότερες επαρχιακές οδοί οδηγούν προς άλλες κοντινές πόλεις.
Η Σκικντά είναι ο τερματικός σταθμός της σιδηροδρομικής γραμμής Κωνσταντίνης-Σκικντά. Η πόλη εξυπηρετείται από το αεροδρόμιο της Σκικντά, αν και αυτό δεν χρησιμοποιείται σήμερα.
Βιβλιογραφία
Κατηγορία:Πόλεις της Αλγερίας
Λιέτουβος Ρίτας
Αποτελεί έναν από τους πιο επιτυχημένους της συλλόγους καλαθοσφαίρισης της Λιθουανίας. Η Λιέτουβος Ρίτας, μεταξύ άλλων τίτλων, έχει κερδίσει δύο Γιούροκαπ, πέντε Πρωταθλήματα Λιθουανίας, τρία Κύπελλα Λιθουανίας και τρία Πρωταθλήματα Βαλτικής.
Ονομασίες
Ο τίτλος της ομάδας εμπεριέχει τον εκάστοτε κύριο χορηγό της.
Λογότυπο
Το λογότυπο της ομάδας έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Λιθουανικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1997
1234
Η τρέχουσα σελίδα αφορά το έτος 1234 κατά το Γρηγοριανό ημερολόγιο
Θάνατοι
Κατηγορία:Έτη
Περικλής Πιερράκος Μαυρομιχάλης
Ο Περικλής Πιερράκος Μαυρομιχάλης (1863 - 1938) ήταν Έλληνας αξιωματικός του στρατού και πολιτικός, υπουργός και ολυμπιονίκης (χάλκινο μετάλλιο στη ξιφασκία το 1896).
Βιογραφία
Ήταν γιος του Αντωνίου Μαυρομιχάλη και καταγόταν από την ιστορική μανιάτικη οικογένεια Μαυρομιχάλη. Εισήχθη στην Στρατιωτική Σχολή Ευελπίδων και έγινε αξιωματικός του ιππικού. Έλαβε μέρος στον Ελληνοτουρκικό πόλεμο του 1897 ως ανθυπίλαρχος καθώς και στους Βαλκανικούς πολέμους ως αντισυνταγματάρχης. Επίσης διετέλεσε διοικητής του Β΄ Σώματος στρατού της Μικράς Ασίας και διοικητής του στρατού του Έβρου. Έφτασε ως τον βαθμό του αντιστράτηγου.
Στη συνέχεια ασχολήθηκε με την πολιτική. Εκλέχτηκε βουλευτής Οιτύλου ενώ είχε χρηματίσει υπουργός εσωτερικών (1922-1923) και στρατιωτικών (1923) στην Κυβέρνηση Στυλιανού Γονατά 1922 και εσωτερικών στην Κυβέρνηση Θεμιστοκλή Σοφούλη 1924. Υπήρξε γερουσιαστής την περίοδο (1929-1932) στη Γερουσία.
Ο Περικλής Μαυρομιχάλης είχε κατακτήσει το χάλκινο μετάλλιο, στο αγώνισμα της ξιφασκίας (στο ξίφος ασκήσεως), στους Ολυμπιακούς Αγώνες του 1896. Την περίοδο 1932-1938 διετέλεσε πρόεδρος της Αθηναϊκής Λέσχης.
Παραπομπές
Κατηγορία:Έλληνες αξιωματικοί του ιππικού‎ Κατηγορία:Έλληνες Γερουσιαστές Κατηγορία:Έλληνες υπουργοί Εσωτερικών Κατηγορία:Έλληνες υπουργοί Στρατιωτικών Κατηγορία:Έλληνες Ολυμπιονίκες Κατηγορία:Ξιφομάχοι στους Θερινούς Ολυμπιακούς Αγώνες 1896 Περικλης Κατηγορία:Βουλευτές Οιτύλου
Πρωτάθλημα ποδοσφαίρου Βόρειας Μακεδονίας
Το πρωτάθλημα ποδοσφαίρου Βόρειας Μακεδονίας (Прва македонска Фудбалска Лига, Prva Makedonska Fudbalska Liga, 1. MFL ή Prva Liga) ή αλλιώς Πρβα Λίγκα, διοργανώνεται από την Ποδοσφαιρική Ομοσπονδία της χώρας. Ξεκίνησε την περίοδο 1992-93 και αποτελεί την κορυφαία ποδοσφαιρική διοργάνωση στην Βόρεια Μακεδονία. Ως το 1992 οι ομάδες της χώρας μετείχαν στο Πρωτάθλημα ποδοσφαίρου Γιουγκοσλαβίας χωρίς να το κατακτήσουν ποτέ.
Εξωτερικοί σύνδεσμοι
Κατηγορία:Πρωταθλήματα ποδοσφαίρου ανά χώρα Κατηγορία:Ποδοσφαιρικές διοργανώσεις Βόρειας Μακεδονίας Κατηγορία:Ανώτατα εθνικά ποδοσφαιρικά πρωταθλήματα